cyanic-selkie/wikianc huggingface dataset:
Crèsia
Tiuluggìa
Ntô cursu dî sèculi, ‘n siquutu a diversi ntirpritazzioni tiulòggichi e videmma a prubbrimàtichi stòrichi, si ramificaru nummarusi crèsî cu diversi tiuluggìi. La vranca dâ tiuluggìa ca stùdia la natura dâ crèsia veni diciuta "ecclesioluggìa".
Quasi tutti li crèsî cristiani comu e gghiè, ô di ddà dî divisioni, ntô Sìmmulu nicenu-custantinupulitanu difinìscinu la crèsia una (oltri a santa, cattòlica e apustòlica) ‘n quantu unu è lu capu puru ntâ divirsitati dî membra. Tali cuncettu d’ unitati veni ntirpritatu ‘n manera diversa ntê varî crèsî. Lu muvimentu ca punta a ricriari na china unitati dâ crèsia si chiama ecuminismu.
Cattulicèsimu
Sta Crèsia ntenni idda stissa comu Corpu Mìsticu di Cristu di cui lu stissu Gesù è lu capu câ missioni ch’è di fàciri prisenti lu nzignamentu di Cristu e la sô liggi, l'amuri ricìprucu. Ogni cristianu cû vattìu participa cu Cristu â sò missioni sacirdutali (cunzacrazzioni), prufètica (annùnciu dâ palora) e rigali (survizzu ô frati).
Attuarmenti la Crèsia cattòlica ricanusci comu Crèsî chiddi ca ponnu cuntari supra na succissioni apustòlica (tèrmini cuniatu di Sant'Irèniu di Lioni), difinennu l’àutri cumunitati ccrisiali.
Prutistantèsimu
Asìstinu varî difinizzioni di crèsia ô nternu di lu prutistantèsimu. Na difinizzioni clàssica è chidda cuntinuta ntâ cunfissioni agustana, ridatta dû tiòlugu lutiranu Filippu Milantuni ntô 1530:
La Crèsia è la cuncricazzioni dî Santi, ‘n cui lu Vancilu è rittamenti nzignatu e li sacramenti currittamenti amministrati. Sibbeni la Crèsia sia lu nzemi di li Santi e di li veri cridenti, poichì ’n sta vita cci sunnu strittamenti ammiscati ipòcriti e piccatura, arresta comu e gghiè valèvuli lu sacramentu amministratu di tali pirsuni [...] Sia li sacramenti, sia la Palora hannu effettu a mutivu dâ sô stituazzioni di parti di Cristu a priscinniri dû sô vèniri amministrati d’òmini nun digni.
(Artìculi 7 e 8 dâ Cunfissioni agustana)
Luteru, ntô trattatu dû 1539 "li cuncili e la crèsia", ndica ca la Crèsia è ricanuscìbbuli dî siquenti carattirìstichi:
Stòria
La Crèsia havi urìggini ntô I sèculu d.C.. Nizziarmenti è cunziddirata na setta abbràica. Câ pridicazzioni di Paulu di Tarsu si fòrmanu macari cumunitati di "gintili", zoè di pirsuni d’urìggini nun abbràica, privalintimenti di cultura greca. Ntô II sèculu d.c. li crèsî judeu-cristiani (chiddi vicini a l'abbraismu) vennu prugrissivamenti strumittuti di l'abbraismu ca sta riurganizzannu li pròpî strutturi e basi riliggiusi doppu la crisi dâ distruzzioni dû Tèmpiu dû 70 d.C., mentri li crèsî dî gintili cuntìnuanu a espannìrisi. Li stòrici ndìcanu cû tèrmini "Granni Crèsia" lu nzemi dî cumunitati dirivati dî vari apòstuli (sia chiddi di Girusalemmi ca chiddi ligati a Paulu di Tarsu) ca cchiù avanti vannu a cunfruiri ntâ Crèsia cattòlica e urtudossa dû primu millènniu, pi distinquìrili dî gruppi marginali di spirazzioni cristiana ch’elabbòranu particulari duttrini ca nun vannu a èssiri accittati dâ maiuranza, comu l’ebbiuniti e li gnòstici.
Na secùnna fasi dâ Crèsia è chidda dâ patrìstica, zoè la furmazzioni dûn corpus di cummenti ê scritturi, disputi cu l’erètici e apoluggìi ntê cunfrunti dû "paganèsimu" e dû judaismu, duvutu a scrittura, spissu ccrisiàstici, ca sunnu custrinciuti a ripinzari li duttrini dû cristianèsimu nta l’àmmitu dâ cultura di l'èbbica. Nta st'èbbica accumenza a sèntirisi l'esiggenza di na canuni di scritturi spicìficu cristianu d’accustari a chiddu abbràicu, ca nzinu a tannu avìa statu cunziddiratu l'ùnicu nicissàriu, ntâ forma pricidenti â distruzzioni dû Tèmpiu.
A pàrtiri di lu IV sèculu si poni videmma lu prubbrema dû rapportu cû statu, ‘n particulari lu mpiru Rumanu, doppu ca lu cristianèsimu cància lu status jurìdicu prima di riliggiuni illicita (nzinu a Custantinu), appoi cu Custantinu addiventa riliggiuni tullirata e nfini, cu Tiudòsiu, riliggiuni di Statu. Accumenza prugrissivamenti a diffirinziàrisi macari la mintalitati dî Crèsî latini rispettu a chiddi grechi, e chî cuncili ecumènici s’assisti a na difinizzioni ricurusa di l'urtudòssia e â furmazzioni di nu linguàggiu tiulòggicu spicìficu cristianu, mutuatu dâ filosufìa greca. Chistu cumporta videmma lu distaccu d’arcuni crèsî "ètnichi" di l'álviu dâ Granni Crèsia (vidi Crèsî urintali antichi), c’oramai veni cumunimenti ndicata comu Crèsia cattòlica e urtudossa.
Marsupialia
Li marsupiali cumprènninu na nfraclassi di mammìfiri, carattarizzati di na vurza (o marsùpiu, d'unni veni lu nomu) ntra cui li fìmmini pòrtanu li piciriddi fini ca ponnu jiri fora suli.
Crèsia
Àutri usi dû tèrmini
Nunustanti lu tèrmini Crèsia sia pròpiu dû cristianèsimu, videmma àutri cumunitati nun cristiani p’analuggìa si difineru o foru difinuti Crèsî.
San Franciscu (disambigua)
Giografìa
San Francisco, (o San Franciscu, dû spagnolu: San Francisco) è lu nomu di numirusi citati dû munnu:
Archiviu:Nutizzi
L'archiviu di nutizzi cunteni li nutizzi pubbricati ntâ sizzioni omònima dâ pàggina di Wikipedia di la su criazzioni ntô 2004 à ogghi.
Mozzarella
La mozzarella è nu furmagghiu friscu. S'apprisenta di culuri jancu, cu na cunzistenza modda, vinnuta ntî sacchiteddi di pràstica chi cuntèninu na soluzzioni acqusa pi na megghiu cunziravazzioni dû prudottu.
La mozzarella è assai diffunnuta ntâ cucina taliana, p'asèmpiu pâ pizza o pâ caprisi. Assai apprizzata è la mozzarella di bùfala, prudottu tìpicu dâ zona di Battipagghia.
Abbigghiamentu
L'abbigghiamentu pò èssiri studiatu sìa d'un puntu di vista antropològgicu-etnogràficu, dû mumentu ca ducumenta l'evuluzzioni dû custumi, sìa d'un puntu di vista sociu-econòmicu comu pruduttu dâ nnustria tèssili, lijatu ô sviluppu ticnològgicu, dâ moda e dû cunzumu.
Accissori e aspettu
Di sòlitu pu abbigghiamentu si ntenni sclusivamenti dda seri d'uggetti chî quali l'èssiri umanu si vesti, e nun pràttichi ca cuntribbuìscinu a canciari l'aspettu di nu cristianu. Quinni li casi ntê quali si dicora lu propiu corpu (truccu, cusmètici...) o si càncianu carattirìstichi fìsichi (tagghiu e culurazzioni dî capiddi/varva/mustazzi, tatuaggi e piercing), nun custituìscinu abbigghiamentu. E' lu stissu discursu pi l'artìculi ca si pòrtanu comu vurzi, paracqua, vastuna), ditti accissori.
Abbigghiamentu comu sìmmulu suciali
Li missaggi suciali nviati di l'abbigghiamentu, accissori, dicurazzioni pò cuinvòrgiri lu rangu suciali, occupazzioni, cunvinzioni riliggiusi e èttinichi, statu civili, ecc. Li cristiani hannu a canùsciri lu còdici n modu d'arricanùsciri lu missaggiu cumunicatu.
Rangu suciali
Nta tanti sucitati, li cristiani di rangu suciali àutu si vèstinu cu capi d'abbigghiamentu spiciali. Ntê tèmpura antichi, surtantu li sinatura Rumani putìanu aviri vesti tinciuti cu pùrpura di Tiria.; surtantu capi Hawaiani ponnu vistìrisi cu mantelli di piumi e palaoa o denti di balena ntagghiati. Sutta lu regnu Travancore di Kerala (Innia), li fìmmini di rangu suciali vasciu hannu a paiari na tassa pû drittu di cummigghiari la parti supiriuri dû corpu. Ntâ Cina prima dâ prucramazzioni dâ ripùbbrica cinisa, sulamenti lu mpiraturi putìa vistìrisi di giarnu. Nta tanti casi duranti tutta la storia ci foru sistemi elabburati di liggi pi rigulari cù putìa vèstiri ditirminati àbbiti. Nta àutri sucitati (cumprisu chiddi chiù muderni), nudda liggi pruibbisci ê pirsuni di rangu suciali vasciu d'aviri àbbiti di rangu suciali àutu, ma lu costu àutu nni lìmmita l'accanzu e la spusizzioni. Ntâ sucitati muderna occidintali, surtantu li ricchi ponnu pirmittìrisi la moda àuta. Lu pirìculu d'ostracismu suciali pò macari limmitari la scigghiuta di l'àbbiti.
Occupazzioni
Li militari, pulizziotti, e pumperi di sòlitu pòrtanu l'uniformi, comu midemma li travagghiatura nta tanti fàbbrichi. Li sculara spissu ci hannu la divisa sculàstica, mentri li studenti ê scoli supiriuri e univirsitati ponnu vistìrisi cu divisi accadèmichi. L'appartinenti a gruppi riliggiusi ponnu purtari uniformi noti comu lu saiu e tònaca. A li voti un sìngulu capu di vistiariu o sìngulu accissoriu pò rivilari l'occupazzioni o manzioni dâ pirsuna ca si vesti cu chiddu; p'asempiu, lu cappeddu di monzù.
Èttinica, pulìtica, riliggiuni
Nta tanti riggiuni dû munnu, li custumi nazziunali e li stili di l'abbigghiamentu e adorni rivèlanu l'appartinenza a un certu villaggiu, casta, riliggiuni, ecc. Nu scuzzisi ammustra lu sò clan tràmiti lu sò tartan. Li fìmmini musurmani ponnu purtari un hijab comu sprissioni dâ sò riliggiuni. N'omu Sikh pò, cû vèstiri dû sò turbanti, rivilari la sò appartinenza riliggiusa. Nu campagnolu francisi pò nnicari lu sò villaggiu câ sò birritta.
N'abbigghiamentu pò nortri esprìmiri lu dissenzu dî normi culturali e ô cunfurmismu, comu puru nnicari nnipinnenza. Nta l'Europa dû sèculu XIX, artisti e scrittura camapru la "vie de Bohème" e si visteru pi stupiri: George Sand nta àbbiti masculini, fimministi cu bloomer, artisti n cilecchi di villutu e foulard appariscenti. Bohemian, beatnik, hippy, goth, punk e skinhead hannu cuntinuatu la tradizzioni ntô sèculu XX.
Adam Mickiewicz
Adam Bernard Mickiewicz (Zaosie, 24 di dicèmmiru 1798 - Custantinòpuli, 26 di nuvèmmiru 1855) è cunzidiratu lu cchiù illustri pueta pulaccu.
La vita
Nascìu lu 24 di dicèmmiru 1798 a Zaosie, nta li vicinanzi di Nowogródek, l'anticu Gran Ducatu di Lituania di na famigghia d'anticu lignaiu, ma caduta 'n ruvina. La sò furmazzioni curturali, mmivuta di clàssici, si jìu accumpritannu a l'Univirsitati di Vilnius di lu 1815 a lu 1819. Di lu 1819 a lu 1823 asircitau l'attivitati di prufissuri a Kowno.
Doppu èssirisi ntirissatu a li filòsufi francisi illuministi commu Voltaire, prestu accuminciau a appassiunàrisi a li caputravagghi di li granni scrittura rumàntici Schiller e Byron.
A Vilnius s'affiliau a na sucietati sigreta canusciuta cu lu nommu di "Filumati e Filareti". Fortimenti crìticu pi lu "paternu abbracciu" russu supra lu regnu pulaccu, nta li 1823 fu arristatu di la pulizzìa russa cu àutri accòliti di la setta. Fu mpriggiunatu pi arcuni misi e nun turnau mai cchiù nta li sò terri. Vissi quinni a Odessa, Mosca e San Pitroburgu, strincennu ligami cu nummurusi scrittura russi, tra cui Alexandr Pushkin.
L'òpiri
Commu pueta accuminciau a raccògghiri li primi successi cu l'òpira Ballady i romanse (Ballati e Rumanzi) di lu 1822 c'apri l'etati rumàntica nta la littiratura pulacca. La prifazzioni di l'òpira cunzisti nta na futugrafìa supra la littiratura di l'Europa occidintali.
Currilazzioni quàntica
A currilazzioni quàntica eni nu tèrmini usatu p'addiscrìviri comu ntiraggìscinu dù particelli subbatòmichi. Sintemu a diri ca stamu parrannu di fìsica quantìstica. Na vota ca dù particelli ntiraggìscinu, addivèntanu nu sistema. E succedi comu si na corda lonnia fussi n culligamentu tra di iddi stissi e ca nun si pò spizzari. Asìstinu comu "unu" macari si sù "dui". Eni comu si sù assittati nnâ stissa dònnula. Nun nn'havi mpurtanza quanti è lonnia la dònnula, macari si eni lonnia nu miliuni di chilòmitra, unu spinci nu latu e l'àutru latu acchiana ntô stissu mumentu pricisu. St'effettu nun eni duvutu ô fattu ca na particella dici a l'àutra "Iu staiu scinnennu, pirciò tu ti nni hà acchianari" e spittannu ca l'àutra patticella arricivi lu missaggiu, ma sti dù patticelli quantìstichi sù sempri cunnessi tra di iddi e nun hannu bisognu di mannàrisi missagghi radiu cu l'unni alittromagnètichi, arriaggìscinu sempri e arriaggìscinu a vicenna nta lu stissu tempu picchinni s'attròvanu nta chiddu ca veni chiamatu dî fìsici "lu stissu statu quànticu".
Adam Mickiewicz
L'òpiri
Tra lu 1822 e lu 1832 accumpunìu l'òpira tiatrali Dziady (L'Avi), nta lu quali cunfirìu a la Pulonia nu rolu di guida pi l'àutri nazzioni Europei. Lu tìtulu di l'òpira addiriva di n'antica festa pupulari bielurussa, c'havi logu duranti la festa di Ognissanti; cilibbrazzioni a la quali Mickiewicz participava duranti la sò giuvinizza 'n Lituania. La secunna parti parra di li suffirenzi tirreni, raffigurannu fantasmi di nquilini maltrattati, bammini chi nun ponnu ragghiùnciri lu paradisu pirchì nun hannu suffertu supra la terra e cuntadini vìrgini chi nun hannu mai spirimintatu né l'amuri, né li sò suffirenzi. La terza parti addipinci lu martiriu di la Pulonia e prisenta na visioni di lu futuru di la nazzioni, nta la quali li suffirenzi sunnu paragunati a la Passioni di Cristu. Sta visioni si cuncludi cu la prufezzìa di nu mistiriusu missìa di la Pulonia di nommu "44". La quarta parti è nu munudramma. Lu prutagunista è lu spìritu di nu giùvani suicida, cunzumatu di la passioni chi lu havi purtatu a la fuddìa e appoi a la morti.
Duranti lu sò esiliu Mickiewicz havi scrittu tra l'àutri Konrad Wallenrod (1828), nu puema filusòficu c'havi ispiratu la giuvintù pulacca nta la lutta contra l'upprissioni. Nta l'òpira nu Maestru Lituanu di l'Òrdini Teutònicu addimulisci li sò attivitati.
Nta lu 1825 Mickiewicz si trova 'n Crimìa e pùbbrica lu sò travagghiu eròticu Sonety krymskie (Sunetti di Crimìa,1826). Sibbeni ispiratu dû panurama di la steppa, la sò ànima e la sò menti sunnu sempri cchiù assurbiti di li soi sintimenti nazziunalisti. Ma l'òpira, la cchiù mpurtanti pi li pulacchi è Pan Tadeusz (Signuri Taddìu) - un puema di 12 libbri, chiamata "epupeia nazziunali".
Adam Mickiewicz macari havi traduciutu 'n pulaccu l'òpiri d'autura taliani: Francesco Petrarca e Dante Alighieri.
Almuñécar
Almuñécar è nu cumuni spagnolu situatu ntâ pruvincia di Granada ntâ cumunità autònuma d'Andalusia.
Maiu 2010
Munnu
thumb|200px|Carta dî [[tirritoria palistinisi.]] 31 di maiu 20 di maiu
11 di maiu
1 di maiu
Italia
16 di maiu
Santu Vicenzu
La dinuminazzioni Santu Vicenzu si pò rifiriri a:
Santa Fe
Santa Fe è nu cumuni spagnolu situatu ntâ pruvincia di Granada ntâ cumunità autònuma d'Andalusia.
Il Reggnu di Granada durau nzinu lu 2 di Jinnaru dû 1492 quannu l'àrabbi ci dèttiru li chiavi di la cità a li ré cattòlici Isabella di Castigghia e Firdinannu d'Araguna versu la cità di Santa Fe, allatu di Granada.
Rufuliata
La rufuliata è lu rumuri forti di lu ventu, di mulineddu.
Alberto Fernández
Alberto Fernández (natu ntô 1959) è l'attuali Cabinet Chief di l'Argintina sutta lu cuvernu di Néstor Kirchner.
Muine Bheag
Muine Bheag (o Bagenalstown) è lu secunnu centru pi mpurtanza dû Carlow, nnâ Ripùbbrica d'Irlanda.
San Bellino (Italia)
San Bellino è un cumuni talianu dâ pruvincia di Rovigu ntô Vènitu.
Mauritius
Li Mauritius sunnu n'arcipèlacu di isuleddi di l'Ocèanu indianu, e chi custituisciunu nu statu nnipinnenti. L'ecunumìa dî Mauritius è basata essenziarmenti supra lu turismu
MIT
L'Istitutu di Ticnuloggìa di lu Massachusetts (MIT) eni n'univirsità privata, ca s'attrova a Cambridge, Massachusetts.
Lu MIT ci avi cincu scoli, nu college e 32 dipartimenti, e duna un saccu di mpurtanza a la ricerca scintifica e ticnulòggica.
Li studenti di lu MIT su' famusi p'aviri vinciuti assai premî, comu 63 Premia Nobel
Santu Vincenzu
La dinuminazzioni Santu Vincenzu si pò rifiriri a:
Riunioni
La Riunioni è n'ìsula d'uriggini vurcanica di l'Ocèanu indianu chi fa parti dû tirritoriu francisi.
Loja
Loja è nu cumuni spagnolu situatu ntâ pruvincia di Granada ntâ cumunità autònuma d'Andalusia.
Varvarottu
Lu varvarottu è la parti nfiriuri dâ facci, situata ô di sutta dû labbru nfiriuri e currispunnenti â parti midiana dâ mannìbbula.
Minzogna (buggìa)
La minzogna è n'affirmazzioni, ginirarmenti di nun gravi purtata, dilibbiratamenti cuntraria â viritati.
Goti
Li Goti èranu n'antica pupulazzioni girmànica, stanziata urigginariamenti supra li costi dû Mari Bàlticu e pinitrata ntô sud di l'Europa ntô V sèculu n dui rami distinti, li Visigoti, ca occuparu la Francia miridiunali, e l'Ostrogoti, n Italia. N Sicilia àppiru cuntatti cu li Vànnali, cu cui nizziarmenti si sparteru la duminazzioni dû tirritòriu.
A quantu nni dici Iordanes, ca scrivìu na storia dê Goti, urigginariamenti sta pupulazzioni vivìa ntâ pinìsula Scandinava ma, pi mutivi di suprappupulazziuni foru custretti a irasinni e si trasfireru ntê costi dâ Pulonia. Quannu addivintaru assai macari pi sta zona, accuminciaru a migrari versu lu sud e versu lu Mari Nìuru e ddocu parti dâ pupulazzioni stetti nzinu a l'arrivu di l'Unni, mentri n'àutra parti si trasfirìu versu la Rumanìa ntô latu uppostu dô Danùbbiu. Li Goti non èranu furmati sulu di na pupulazzioni, ma èranu spartuti 'n tanti famigghi nnipinnenti ntra d'iddi. Nfatti la spartizioni Visigoti e Ostrogoti succidìu sulu dû V sèculu, mentri ca apprima vinìanu chiamati di àutri maneri o 'n ginirali Goti o addirittura vinìanu scanciati pi li Sciri. Li primi nutizzi stòrichi dê Goti ci l'avemu sulu a mità dô terzu sèculu, quannu chisti accuminciaru a cummàttiri contr'a lu Mperu Romanu. Prima di tannu i nutizi sunu incerti e assai disanbigui.
Origini e storia de Goti secunnu Iordanes
Unica fonti supra l'origini de Goti e di nu storiografu barbaru-latinu di nomu Iordanes ca scrviu a Getica. Pi seculi fu ritinuta comu vera ma ne nostri iorna e assai criticata e giuricata spisso non attendibbili comu ad esempiu l'origini scandinava de goti. Infatti secunnu Iordanes li goti dimuravunu nta patti miridiunali da Svezia e sutta u cumannu do so re Berig si mbaccaruno ndi tri navi e s'addiressiru versu chidda ca oggi e a Pulonia. Appena arrivati appunu a fari a verra cu du populazioni locali li Ulmerugi e li Vandali, ca furunu suttamisi. Dopo circa 50 anni la morti di Berig, Filimer, figghiu di Gadaric, qiuntu re di li Goti, addiciriu ca era arrivatu lu mumentu di muvirisi versu nautra terra pari pi mutivi di suprappopulazioni. Accussi s'addiressuro versu a regioni ca l'antichi chiamavunu Scizia, ddocu accuntrarunu un gran ciumi cu n'anticu ponti ca si ristruggiu dopu ca avia passatu a mala pena mita' de goti. Dopu stu sfurtunatu avvinimentu la parti de goti ca avia attraversutu lu ciumi arrivau versu u Mari Niuru unni si scruntrarunu e suttamisuri a populazioni de Spali.
Doppu assai tempu nautru miticu re di nomu Zalmoxes i puttau vessu a Dacia, a Tracia e a Moesia. Sempri Iordanes ni cunta ca Tanausis addirittura scunfiggiu li armati do re egizianu Vesosis ca avia gia prima tintatu l'invasioni de terri gotichi. Nautru re di nomu Telefus e appoi cullegatu ca mitologia greca, infatti iddu era maritatu ca soru di Priamu re di Troia e pi chistu s'avia inimicatu li Greci. Ma fu so figghiu Eurypylus ca cu 'n esercitu di goti pigghiau patti alla guerra tra greci e troiani, ma pi so sfuttuna arristau ammazzatu ndi lu campu di battaglia.
Circa 630 anni doppu sti fatti u re de Persiani, Ciru, arrinisciu a sconfiggiri a regina Tamyris ma la vittoria fu effimira picchi poci tempu doppu i goti si pigghianu a rivincita e non sulu ittanu fora i Persiani da so terra ma allarganu u so dominiu ni tutta a regioni finu o Mari Niuru e funnanu na nova cittadi ca pigghiau u nomu da regina. Ma la verra che Persiani non finiu ddocu picchi sta vota u figghiu di Ciru, Dariu capennu quantu sti goti erunu fotti addumannua n'allenaza e pi sigillari l'alleanza si vulia maritari ca figghia do re gotu Antyrus. Ma i goti arriuddannusi u tortu avutu pochi anni prima s'arrifiutarunu di alliarisi. Allura Dariu siddiatu fici passari l'esercitu attraversu u Bosfuru costruennu ponti di varchi e poi u stissu fici ndo ciumi Danubbiu finu a quannu arrivau cu tutta la so grandi armata ne terri gotichi. Ma a causa dilla feroci resistenza di ddi genti billicusi, addiciriu ca era megghiu tunnarassinni versu a Grecia. Macari Serse ciccau di scunfiggilli, curriggennu l'errori ca avia fattu u patri, ma non ci fu nenti chi fari e accussi s'addiriggiu versu la Grecia.
Iordanes ni cunta ca macari u re Filippu di Macedonia, patri di Alisandru, ciccau di aviri n'allenaza che goti po fini di aviri cunfini sicuri e di fatti si maritau cu Medopa, figghia do re Gudila. Ma li maceduni ficinu na scortesia a li goti quannu ciccanu di saccheggiari na cittadi amica e d'accussi si sfasciau l'alleanza. Pochi anni doppu u re Sitolces ancora irritatu pi la scortesia subbuta fici marciari i so armi contru Perdiccas succissuri di Alisandru e u scunfissi conquistannu parti da Macedonia.
San Martino di Venezze
è un cumuni talianu dâ pruvincia di Rovigu ntô Vènitu.
Andy Warhol
Andy Warhol (6 di austu 1928 - 22 di frivaru 1987) fu n'artista miricanu assuciatu â difinizzioni di Pop Art. Fu pitturi, riggista d'avanguardia, illustraturi cummirciali e scritturi.
Li sò ritratti di Marilyn Monroe e di Mao Tse Tung, co mupuru di la scàtula di pummadoru Campbell, sunnu tra li sò òpiri cchiù mpurtanti.
Fu puru l'ispiraturi dû gruppu rock Velvet Underground, pi cui disignau la cèlibbri banana pi la cupirtina di l'album omònimu.
Tiurìa di li joca
La Tiurìa di li joca eni lu studiu di comu li pirsuni pìgghianu dicisioni quannu n'àutra pirsuna (o cchiù 'ssai di na pirsuna) ponnu canciari li sorta di na situazzioni. Ci sù joca ca si jòcanu na vota sula. Àutri joca sù jucati chiussai voti. Si prisupponi ca li jucaturi ci hannu nu certu cumpurtamentu e chi vonnu ottèniri quarchi cosa. Pi asempiu si duna pi scuntatu ca ogni jucaturi voli lu megghiu risultatu ca pò ottèniri. La quistioni eni d'addicìdiri comu arragghiùnciri stu risultatu: p'asempiu massimizzannu li prufitta o minimizzanu li pèrditi.
Lu Dilemma dû priggiuneru
Unu di li joca cchiù studiati dâ tiurìa di li joca e lu dilemma dû priggiuneru.
Dù criminali sù pigghiati doppu ca cummèttinu quarchi crìmmini. La Pulizzìa nun hannu provi supra cu havi cummessu lu crìmmini e cu havi sulamenti aiutatu l'àutru. Ci fannu lu nterrogatoriu nta dù celli di priggiuni siparati.
Li dù priggiunera nun hannu manèra di cummunicàri. Ogni priggiuneru pò addicidìrisi di stàrisinni mutu o di tradiri l'àutru e accusàrilu. Siddu si nni stannu tutti dui n silenziu, si pìgghianu sei misa l'unu di cunnanna. Siddu unu attradisci l'àutru ca s'arresta mutu, chiddu ca si nni stapìa mutu si pigghia deci anni di cunnanna e l'àutru nesci di galera. Siddu s'attradìscinu tutti dui a vicenda si pìgghianu dui anni di cunnanna.
Nta ssu particulari jocu la megghiu stratiggìa eni di tradiri l'àutru e spiffirari tuttu chiddu ca sannu. Siddu nu priggiuneru attradisci, lu màssimu ca pigghia sù dù anni di galera, siddu si ni stapi mutu si pò pigghiari finu a deci anni di galera.
Bruce Springsteen
Bruce Frederick Joseph Springsteen (23 di sittèmmiru, 1949) è nu chitarrista e cantanti miricanu di rock. Era natu a Freehold, New Jersey, e veni canusciutu cchiù pî soi canzuni di l'anni 1970 e anni 1980 comu Born to Run e The River, sulu pi citàrinni quarchi asempiu. Nta l'anni 1980 n'attruvammu Born in the U.S.A. e I'm on Fire. Ntô 1994 vinse lu premiu Oscar comu cchiù bella canzùna pi Streets of Philadelphia. Secunnu â rivista di mùsica pupulari, Rolling Stone, iddu è lu 23# cchiù granni artista di tuttu tempu (na scelta abbastanti pulèmica) e lu 36# cchiù granni cantanti.
Ntô 1999 Springsteen trasìu nnâ Rock and Roll Hall of Fame.
Goti
Origini e storia de Goti secunnu Iordanes
Mottu Ostrogotha, Cnivia addivintau u novu re de Goti. Chistu spartiu l'esercitu in dui, na parti fu mannatu a devastari a Moesia, lassata senza difisi da lu mpiraturi, e l'autra parti sutta u so cumannu s'addiriggiu verso la citta di Nicopoli. Ca attruvau la resistenza di li truppi romani cumannati di lu mpiraturi Deciu ca arriniscenu a sarvari la cittadi. I Goti allura s'addiriggenu versu la cittadi di Filippopoli. 250 d.C., assicutati da li truppi romani ma pressu Beroe lu mpiraturi vinni scunfittu e a cittadi fu saccheggiata. Ma Deciu senza piddirisi di curaggiu arricugghiu nautru grandi esercitu e si scuntrau che Goti ad Abrittu, 251 d.C.. I Romani furunu scunfitti e sia lu mpiraturi ca so figghiu pessuru a vita.
Arrcicanusciuta a forza de Goti li mpiraturi romani comu Diuclezianu, 284-305 d.C e Custantinu, 306-337 d.C. utilizzarunu suldati goti pi scunfiggiri i so nemici. Infatti Diuclezianu scunfissi i Persiani e Custantinu scunfissi Liciniu utilizzannu i Goti comu alleati.
Stienta
è un cumuni talianu dâ pruvincia di Rovigu ntô Vènitu.
Goti
Origini e storia de Goti secunnu Iordanes
Iordanes ni cunta ca ni stu stissu periudu di tempu i Goti accumenciarunu nautra verra di espansioni versu lu centru Europa. Fu u re Geberich ca suttamisi i Vandali e poi so figghiu Hermanaric cummattiu e scunfissi i Veneti, Aesti e Eruli aumentannu lu duminiu de Goti zinu a la Girmania. Ma a stu puntu da storia Iordanes accumencia a parari di li Unni, populu ca stava accuminciannu a scinniri versu la Europa. Secunnu a Getica li Unni erunu li luntani discendenti di li Haliurunnae, ovveru streghi ca Filimer avia attruvatu nta Scitia duranti a migrazioni versu lu Mari Niuri e suspittannuli di malvageria i mannau in esiliu luntanu da soterra. Comu staumu ricennu li Unni accuminciarunu ad attaccari i popolaziani ca sattruvavanu e confini di li territori di li Ostrogoti, come per esempiu li Alani. Hermanaric ciccau di oppunirisi a li Unni, ma a causa di 'n tradimentu di alcuni alliati vinni firutu a morti (mossi all'ita' di 110 anni), ed accussi senza lu gran re li Ostrogoti non arresisterunu all'avanzata di li Unni e furunu suttamisi. Tuttu chistu avvinia 'ntornu a lu 375.
Mercuriu (elementu chìmicu)
A timpiratura ambienti, lu mercuriu è ô statu lìquidu, e grazzi ê sò pruprietà di dilatazzioni ô caluri una di l'applicazzioni principali è chidda di cumpunenti principali dî tirmòmitri.
Goti
Origini e storia de Goti secunnu Iordanes
Li Visigoti, scandati pi quantu successu a li Ostrogoti, addumannaru a lu mpiraturi Valenti di putiri passari u Danubbiu e stari nti li territori di la Moesia, Tracia e Dacia comu federati. Lu mpiraturi accettau a pattu ca li Visigoti adiffinissiru lu confinu danubbianu contru qualsiasi autra popolazioni lu vulia passari. Ma la situazioni stava iernu a peggiurari pirchi li Romani non funnevunu cibbu a sufficenza e li Visigoti non avianu mancu chiu oru pi pavari u mangiari ca accattavunu da li lucrusi ginirali romani. Du ginirali romani di numu Lupicinu e Massimu avianu saputu do molcuntentu di li Visigoti e do tentativu di ribellioni e allura ammitanu a banchettu, ca scusa d'ammazzallu, uno de capuriuni Goti, 'n certu Fritigen. Chistu, diffidannu di li Romani, si puttau na scorta pi tutta evenienza. Duranti u banchettu i suddati romani circundanu Fritigen pi ammazzallu ma i so uci allirtanu a scorta ca trasiu nto banchettu e u salvau. Doppu stu fattu tutti li Goti si ribbillarunu e accuminciarunu a saggheggiari tutti li terri, lu mpiraturi Valenti ca era nta Siria a fari a vera contri a li Parti, appene sappi dill'accadutu, s'arricugghiu l'esercitu e marciau contru a li Goti. Lu novi di Agostu do 378 davanti a la cittadi di Adrianopoli li Romani furunu scunfitti e u stissu Valenti pessi a vita. di stu mumentu in poi li Visigoti s'attruvarunu a contrullari i territori da Tracia e da Dacia.
Mercuriu (elementu chìmicu)
Comu risìduu nnustriali, lu mercuriu è na scoria assai tòssica, e ntô munnu s'arriggistraru diversi casi di nquinamentu di mercuriu supratuttu ntê ciuma e ntê lachi vicinu â nstallazzioni nnustriali disueti.
Antipapa
N' antipapa è na pirsunalità chi ntô mediu evu usurpava lu titulu di papa. Spissu l'antipapa avìa l'appruvazzioni dâ pupulazzioni dâ cità di Roma, oppuru l'appoggiu di n'esercitu forasteru, e custrincìa lu papa a stari fora di Roma e a fari prissioni chî cuverna forasteri pi fàrisi nstallari ô sogliu puntificiu.
Matera
Matera è na cità dâ Basilicata, capuluòcu di la pruvincia omònima. Havi na pupulazzioni di circa 60'000 abbitanti.
Goti
Origini e storia de Goti secunnu Iordanes
Dopu la morti di Valenti, lu mpiraturi Grazianu annuminau comu cullega di lu orienti Teodosiu. Chistu arriorganizzau l'esercitu e attaccau nautra vota i Goti nto tentativu di ittalli fora di lu territuriu romanu. Ma doppu tanti scontri ne i Romani, ne i Goti arriniscirunu a aviri na vittoria netta e d'accussi Grazianu s'addiciriu, sutta la pressioni di n'invasioni de Vannali, di firmari 'n trattatu di paci. A quantu pari l'accordu stabbiliu ca li Goti aviaunu autorizzazioni di stari intra li cunfini romani e in canciu avianu a dari 'n certu numuru di suddati a lu mpiraturi. U trattatu di paci fi appoi cunfirmatu macari di lu mpiraturi di orienti, Valenti, ca ammitau a Costantinopuli Athanaricu, figghiu di Fritigern, re di li Goti, ca pi discrazia muriu duranti la visita [381 d.C]. Nonostanti a morti di Athanaricu li Goti arristanu fideli a Teodosiu e n'armata di 20.000 Goti u iutanu a scunfiggiri l'usurpaturi Eugeniu ca no frattempu avia ammazzatu Grazianu. Li continiu guerri avianu stancatu e dicimatu li Goti e nto 395 ficiuru Alaricu re. Chistu chiamati tutti li nobbili a cunsigghiu addiciriu ca lu tempu da servitu era finutu e ca era magghiu ca li Goti attravussuru nautru territoriu unni viviri libberamenti. Accussi li Goti s'addiressuru vessu l'Italia e navota arrivati a Ravenna mannarunu ambasciaturi a lu mpiraturi Onoriu. A ntizioni de Goti era di stabilirisi di la Italia ma lu mpiraturi preoccupatu di avilli truppu vicinu ci uffriu i territori da Spagna o da Gallia. I Goti accittarunu l'offerta di lu mpiraturi ma duranti lu traggittu versu la Francia s'attruvanu davanti l'armata di lu ginirali Stilicone, soggiuru di lu mpiratuti, ca ci sbarrau a strata e li costringiu a turnari arreri. A stu puntu s'addiressuru versu Roma e nto 410 d.C. li Goti trasenu nta cittadi e a la spugghiarunu di tutti l'ori. Quindi ficiru marcia versu a Calabria cu l'intentu di sbarcari nta Sicilia e poi versu l'Africa, ma duranti la priparazioni de navi Alaricu muriu 410 d.C.. Pi vuricarlu li Goti deviarunu lu corsu do ciumi Busentu, vicinu Cusenza, scavarunu na fossa tanta ranni pi farici capiri lu re cu tutti l'ori e dopu ficiru turnari u ciumi nto so lettu. Pi evitari ca tastimoni putissiru arrivilari a posizioni da sepultura furunu ammazzati macari i schiavi ca ci travaghiarunu.
Matera
E' cèlibbri pi lu sò quarteri anticu, canusciutu comu li Sassi, patrimoniu munniali di l'UNESCU.
Alhama de Granada
Alhama de Granada è nu cumuni spagnolu situatu ntâ pruvincia di Granada ntâ cumunità autònuma d'Andalusia.
Goti
Origini e storia de Goti secunnu Iordanes
Ad Alaricu succiditti Athavulf ca turnau arreri versu lu nord Italia e si maritau cu Galla Placidia, figghia di lu mpiraturi Teodosiu. Subbutu attraversau l'Alpi e pigghiau pussessu di parti da Francia ammuttannu l'Alani e i Vandali versu a Spagna. Cunvintu di vuliri libbirari a Spagna di sti dui populi, s'addiriggiu versu Barcillona unni lassau tutti l'ori e patti di l'esrcitu e poi fici marcia versu u centru da pinisula Iberica. Prima di cumplitari a so opera fu assassinatu di Euervulf, 415. Dopu la so morti vinni fattu re Segeric ma fu vittima di na cungiura e fu ammazzatu. A stu puntu vinni fattu re Valia ca si distinsi pi curaggiu e all'occasioni prudenza. 'Nfatti Onoriu mannau u ginirali Custanzu cu na grossa armata versu la Spagna cu lu scopu di riscattari a schiavitu di so soru Galla Placidia e di puttari all'obbedienza i Visigoti. Arrivatu zinu e Pirenei, Custanzu arriciviu l'ambasciaturi di Valia pi fari n'accordu di paci. In canciu da paci i Visigoti ci arriturnarunu a soru all'imperaturi e ci davunu appoggiu militari. Rappacificatusi cu lu mpiraturi Valia attaccua nautra vota i Vandali ca stavunu saccheggiannu a Spagna ma prima ca arriniscissi a scunfiggilli, Bonuficiu, guvirnaturi di l'Africa e ncontrastu cu lu mpiraturi Valentianianu III, i chiamau in aiutu. I vandali arristanu nta l'Africa tra u 427 e 534.
Dopu la morti di Valia, 419, vinni fattu re Theodorid. Nto 439 u generali Eziu cu n'esercitu fattu di Romani e di Unni ciccau di scunfiggiri li Visigoti ma dopu na saggunusa battaglia, Theodorid e Eziu s'accurdanu pi rispabbiliri i termini di paci fatti tempu prima cu Valia. Nto 451 sutta l'avanzata di Attila re di li Unni, ca secunnu Iordanes fu cunvigiutu a nvadiri a Gallia di Gensericu, re de Vandali, pi miria contru e Visigoti, Romani e Visigoti si stringenu in allianza comunnata di Eziu. Secunnu Iordanes di st'allianza facevunu parti macari autri barbari: Franchi, Sarmati, Armoriciani, Liticiani, Burgundi, Sassuni, Ripariani, Olibrioni e autri tribbu di Celti e Girmani. L'autru scheramentu era furmatu di li Unni di Attila, li Ostrogoti cumannati di tri frati Valamir, Thiudimer e Vidimir e i Gepidi di Ardaric. L eserciti s'ancuntrarunu nte Campi Catalaunici e dopu nu iornu di saggunusi cumbattimenti li Visigoti e li Romani arriniscenu a firmari l'avanzata di Attila ma non a scunfiggirlu cumpletamenti. Tra l'autru u re de Visigoti, Theodorid mossi nto cumbattimentu e so figghiu, Thorismud, navota erreditatu lu cumannu, s'arricugghiu tutti i Goti e si ni tunnau a Tolosa pi pigghiari pussessu do regnu e evitari usurpazioni. Ma la divisioni di Romani e Visigoti resi 'n gran vantaggiu a Attila ca s'addiressi versu u nord Italia e accumuncio' a sacchiggiari tutti i terri ca attravirsava. U so pinseri era di arrivari finu a Roma ma u Papa Liuni u ncuntrau vicinu Venezia e u cummingiu a ritirarisi do territoriu romanu 452. Attila pero tunnau a farisi minacciusi e penetrau nta Francia co scopu di scunfiggiri i Visigoti ma fu vinciutu do re Thorismud.
Nto 453 Thorismud mori e o so postu veni fattu re so frati, Theodorid II, ca arregna nzinu o 466. Duranti u so regnu i Visigoti appunu a fari a vera contru e Suavi ca savianu stabbilutu nto Portugallu e nta Galizia. Riciarius, ca era u so re, accumincia a scunfinare e a devastari i territori da Spagna e disprezzau macari l'invitu do re Theodorid a stari in paci nta so terra. Allura Theodorid organizzau n'allianza che Burgundi e fici na spedizioni pi scunfiggiri Riciarius. I dui eserciti si scuntrarunu vicinu a lu ciumi Ulbius e li Visigoti ebbiru a na grandi vittoria 456. D'accussi macari i Suavi furunu sutta o cuntrolli de Visigoti e Theodorid ci resi a possibilita di aviri 'n propriu capu.
Alla morti di Theodorid II succiditti u frati Eurich ca rignau nzinu o 485. Duranti stu periudu lu Mperu Romanu d'Occidenti sa truvava in difficulta a causa di continui scerri tra li generali e li mpiraturi ca purtarunua continui cangiamenti di li Mpiraturi. Sta situaziuni di dibulizza favuriu i Visigoti ca aumentanu u so cumannu supra alla Francia. A stu puntu Antemiu, novu mpiraturi d'occidenti ciccau di organizzari na spedizioni contru i Visigoti ma fu sconfittu 472.
Nto 475 u mpiratori Nepote fici comu Magister Militum Oreste ca sa ribbellau e numinau mpiraturi so figghiu Romulu Augustulu 476. Ma in Italia arrivau Odoacre a capu di diversi pupuli, Sciri, Eruli e Torcilingi, ca ammazzau Oreste, depuniu e mannau in esiliu Romulu Augustulu e si proclamau re ammantinennu assuggittata l'Italia nzinu o 493. Daccussi finiu la storia do Mpiru Romanu d'Occidenti, cu l'Italia nte manu di Odoacre, patti da Fancia e Spagna nte manu di Alaricu II re de Visigoti e figghiu di Eurich e l'Africa occupata de Vandali.
Dopu tanti anni dalla morti di Vinitharius u cumannu di li Ostrogoti fu pigghiatu di Hunimund, figghiu di Hermanaric. Chistu ebbi u meritu di scunfiggiri u Suavi. Doppu la so morti succiditti u fugghiu Thorismud, ca scunfiggiu i Gepidi ma sfurtunatamenti mossi cascannu do cavaddu 404. Cu la so morti li Ostrogoti arristarunu senza re pi quaranta anni, picchi u leggittimu eredi, fugghiu di Thorismud, Beremud, non vulennu stari assuggittatu a li Unni partiu co figghiu Veteric versu la Spagna de Visigoti, cumannati a ddu tempu do re Theodorid I. Ntornu o 445 Valamir, figghiu di Vandalarius 'n cucinu di Thorismud vinni fattu re. Valamir arrignau supra e Goti in concordia cu l'autri du frati, Thiudimer e Vidimer arrispittannu sempri lu vuliri di Attila a cui erunu assuggittati. Comu vistimu supra iddi partecipanu alla battaglia de Campi Catalaunici.
Cu la morti di Attila 453 accuminciau a dissoluzioni di lu mperru di li Unni a causa di la discordi ntra li so figghi. La situazioni s'aggravau quannu i Gepidi s'arribbellanu a li Unni e li scunfigginu in campu apertu pressu lu ciumi Nedau nto 454. A stu puntu la ribbellioni si stinniu a tutti li autri pupuli assuggittati a li Unni e parti di chisti si stabbilirunu nto territoriu di li Unni autri comu li Ostrogoti addumannarunu e poi arricivitturu da lu mpiraturi Marcianu lu cunsensu di putirisi stabbiliri nta Pannonia. Accussi Valamir si stabbiliu tra lu Ciumi Scarniunga e Aqua Nigra, Thiudimer vicinu u lagu Pelso e Vidimer nto menzu di iddi. Succiriu appoi ca li fagghi di Attila vulennusi vinnicari di la diserzionio di li Ostrogoti attaccanu attrasarta Valamir ca cu pirca omini arrinisciu a rispingiri l'attaccu. Nti stu stissu annu nti la curti do re Thiudimer nasceva Teodoricu, 454, figghiu do re e di na concubbina di nomu Erelieva.
Pocu tempu doppu, li tri re mannaru n'ambasciata o mpiraturi Marcianu, picchi i riali ca iddi arrivianu ogni annu addimuraunu a arrivari. Nudda risposta arrivau do mpiraturi. Allaru i Goti accumincianu a sacchiggiari l'Illiricu finu a quannu lu mpiraturi mannau n'ambasciata ca cunfirmava li riali annui e comu garanzia di paci ottenni de Goti Teodoricu comu ostaggium,461.
Novota fatta a paci cu li Romani i Goti accuminciaru a fari a vera che populi vicini pi grandiri u so territoriu. Accussi programmaru na spedizioni cuntra a li Sadagis ca stavunu nill'internu da Pannonia. Ma li Unni sapennu di sta mossa addicirenu di anticipari li Goti e puttari a vera nta so terra, ma stu tentativu falliu miseramenti. A stu puntu li Ostrogoti attaccanu li Suavi, ca abbitaunu attaghiu a la Pannonia, e ni scontru mossi lu re Valamir e lu cumannu passau a lu frati Thiudimer 470. Nto 472 Thiudimer pigghiau l'armi nautra vota contru li Suavi e approfittannu do Danubbiu agghiacciatu, u passau, e attrasarta attaccau i Suavi e li Alemanni e li scunfirgiu. In onori di la so vittoria lu mipiraturi ci turnau lu figghiu Teodoricu. Chistu, diciottinni ca era, addimustrau subbitu u so valuri e cu sei mila omini scinfiggiu i Sarmati e conquistau Belgradu.
Nto 473 Vidimer si cunsigghiau cu Thiudimer picchi i viviri stavunu accuminciannu a scarsiggiari e addicireru di puttari nu quartu di pupolazioni versu l'Italia. Vidimir si misi a capu di sta spedizioni e appena arrivatu in Italia lu mpiraturi Gliceriu ci cunsigghiau di irasinna nta Francia e di ncucchiarisi che Visigoti. D'accussi Vidimir u Giuvini, u pratri, Vidimir u Vecchiu no frattempu avia murutu, pigghiatisi i riali do mpiraturi s'addiressi versu li Visigoti. Nto frattempu Thiudimer attraversau a Sava, 'nvadiu Nis e stava marciannu versu versu Tessalonica ma prima ca putissi pigghiari a cittadi arrciviu n'ambasciata do mpiraturi ca in canciu di paci ci uffriva oru e ddi territori ca avia nto frattempu conquistatu. Fina la verra, Thiudimer prima di moriri ci uffriu u regnu o figghiu Teodoricu.
U mpiraturi Zenoni saputu stu fattu ammitau a Costantinopoli Teodoricu ca fu fattu Consuli nto 484 e in so onori fu eretta macari na statua. Mentri ca era a Costantinopoli addumannau a lu mpiraturi di lassallu pattiri versu l'Italia pi scunfiggiri Odoacre e libirari accussi u Sinatu e li cittadini romani. Zenoni accunsintiu e accussi nto 489 trasiu nta l'Italia che so Goti e doppu quasi cincu anni di verra scinfiggiu e poi ammazzau Odoacre,493. Navota addivintatu re di l'Italia si pigghiau comu miggheri Audefleda, figghia di Lodoin re de Franchi. Ma la so politica di allenzi che pupuli barbari cuntinuau cu l'intenzioni di mentiri in sicurezza u so duminiu. Theodoricu avia du figghi fimmini ginirati cu na concubina, Thiudigoto e Ostrogotho. A prima fu fatta maritari cu Alaricu re de Visigoti e di stu matrimoniu nasciu Amalaric507-531, a secunna fu data a Sigismund re di li Burgundi. Saputu ca ntra i Visigoti c'era 'n discendenti di li Amali, Eutharic, ca cumu vistimu era figghiu di Veteric, Theodoricu addiciriu di darici comu mugghieri Amalasuentha figghia so e di Audefleda. Poi mannau so soru Amalafrida, matri di Theodahad nta l' Africa pi dalla in matrimoniu a Herminefred, re di li Vandali.
Alla morti di Teodoricu 526, poi so vuliri fu fattu re Athalaric figghiu di Amalasuentha e Eutharic. Ma Athalaric avia appena deci anni e a reggenza fu pigghiata dalla matri. Sfurtuna vosi ca prima da maggiuri eta' Athalaric murissi e allaru Amalasuentha pi savvari lu regnu si maritau cu so cucinu Theodahad ca accussi addivintau re nto 534. Ma senza aviri riconoscenza pa muggheri e po regnu mannau in esilio e poi ammazzau Amalasuentha.
A stu puntu Giustinianu, mpiarturi di lu Orienti, mannua nta l'Italia Belisariu cu lu computu di vinnicari la morti di Amalasuentha e ripurtari Roma sutta lu dominiu Bizantinu. Belisariu lassata l'Africa e scunfitti li Vandali approdau nta Sicilia unni scunfiggiu na prima armata di Goti. Appoi passau u strittu scunfiggiu na secunna armata cumannata di Evermund, iennuru di Theodahad. Lu panicu si mpatruniu di li Goti e i ginirali sa ribbellarunu e ficiru re Vitigi nto 536 ca pi prima cosa fici ammazzaru Theodahad. Vitigi si maritau cu Mathesuentha figghia di Amalasuentha raffurzannu accussi u so dirittu di rignari e cuntinuau a verra cu Belisariu. Ma doppu 14 anni di verra cuntinua s'arrinniu e fu traspurtatu a Costantinopuli unni mossi nto 442. Mathesuentha fu maritata di Germanicu, cucinu di Giustinianu, ca patturiu 'n figghiu chiamatu macari iddu Germanicu.
Cu la scunfitta di Vitigi Iordanes fa finiri a storia de Goti.
Pedi (unitati di misura)
Eni usata nnè paisi di cultura anglusassuni: Stati Uniti dâ Mèrica, Canadà, Nova Zilanna, Sudafrica e Regnu Unitu (puru si la tinnenza eni chidda di passari a lu standard SI).
Nu pedi eni suddivisu 'n 12 puseri e rapprìsenta 1/3 di jiarda.
Si distingue nu "pedi ntirnazziunali" ("International Foot"), u cchìu usatu, e nu "pedi mèricanu" ("U.S. Survey Foot"), leggermenti diversu e sempri menu usatu.
U pedi ntirnazziunali
U pedi ntirnazziunali (o "International foot") na unitati di misura di lunchizzi difinitu comu:
U pedi eni na unitati di misura assai diffusa nnè paisi anglusassuni.
L'unitati di misura pedi nnà li Stati Uniti dâ Mèrica
Oltri a lu "pedi ntirnazziunali", pì ragiuni storiche na li Stati Uniti dâ Mèrica eni ancùora 'n usu na unitati di misura leggìrmenti divìersa, u Survey Foot, difinitu comu:
E uguali a circa 0,30480061 m, esattamenti eni 1000000/999998 voti u pedi ntirnazziunali. Quinni eni maggiuri di chistu di circa 610 nm.
A diffìrenza eni irrilevanti pì misuri ca nun arrichiedinu na particulari prìcisioni o ca cumprennìnu ristretti spazi, ma pì mappi di ampi tirritori (dunni eni ancùora 'n usu) a diffìrenza pò addivintari apprezzabbili.
Prìsenza nnà storia
L'usu di lu pedi comu unitati di lunchizza risali a li populi antichi, e vinia usata a lunchizza dû pedi maschili ideali (cunsidirata pari a 1/6 di la statura di nu omu pruporziunatu).
Pressu i Romani, chista misura era uguali a 29,64 cm. U pedi rumanu eni nfatti difinitu comu 16/28 dû "cubitu di Nippur". U valuri tìoricu dû "cubitu di Nippur" eni di 518 616 micrometri; di consìcuenza u pedi di rumani eni di 296 352 µm ≈ 29,64 cm.
Quintanilla de Onsoña
Quintanilla de Onsoña, è nu cumuni spagnolu dâ pruvincia di Palencia (Castigghia e Liuni).
Pedi (unitati di misura)
Prìsenza nnà storia
'N realtati, finu a tempi relativamenti rìcenti, eranu cuntemporaneamenti 'n usu diffrenti misuri di pedi; nto sulu impero austru-ungaricu si avianu i seguenti currìspunnenzi:
A suddivisioni dû pedi 'n 12 puseri era comuni a quasi tutti i diffìrenti misuri dû pedi: fa eccìzioni u pedi di Forlì (cu lu pedi di Faenza, di Forlimpopoli, di Bertinoro e di Meldola, localitati vicinu a Forlì e da idda nfluinzati), ca era nveci divisu 'n deci parti.
'N particulari, u pedi parigginu fu assai ussai 'n architittura 'n tutta Europa fra lu XIII ed lu XV seculu.
U pedi comu unitati di superfici
Si utilizzava lu pedi di tàvula comu suttamultiplu (1/12) di la tavula. Picchì a tavula era idealmente nu quatratu di 12 pedi (ossia na pertica o canna agrimensoria) di latu, u pedi di tavula currìspunneva a na striscia rettangulari di la tavula larga nu pedi. Pìrtantu lu pedi di tavula era uguali a 12 pedi quatrati. 'N alcuni riggiuni vinia cunsidiratu u mezzu pedi, unitati di supirfici uguali a la metati di 1 pedi di tavula, quali limiti legalmente accettabbili di arrutunnamentu nnà misura di tirreni agrari.
Attard
Attard è nu villaggiu situatu quasi ô centru di l'ìsula di Malta, cu na pòpulazzioni di quasi 10.000 abbitanti. Nzemi a Balzan e Lija fa pi nu nùcliu citadinu canusciutu comu Li Tri Villaggi.
Sissismu
Lu "sissismu" è cumunimenti cunziddiratu èssiri l'idìa di na discriminazzioni tra l’èssiri umani basata supra lu sessu mmeci ca supra li sô miriti ndividuali, ma pò videmma rifèririsi a arcuni o a tutti li diffirinziazzioni basati supra lu sessu. Lu sissismu pò rifèririsi a tri diffirenti idìi o attitùtini:
L’idìi sissisti sunnu na specii d’ essinzialismu, c’afferma ca li ndividui ponnu èssiri cumprisi (e spissu judicati) ‘n basi ê carattirìstichi dû gruppu a lu quali appartennu—‘n stu casu lu sô gruppu sissuali (mascu o fìmmina). Chistu assumi pi veru ca tutti li ndividui tràsinu chiaramenti ‘n una dî dui catigurìi "mascu" o "fìmmina"
Lu sissismu contra li fìmmini è spissu chiamatu sciuvinismu, puru siddu sciuvinismu è nu tèrmini cchiù anchiu p’ogni stremu e nun raggiunèvuli supportu comu aggenti dûn gruppu ô quali unu apparteni, spiciarmenti quannu lu supportu nchiudi malizzia e odiu versu nu gruppu rivali.
Arcuni formi di sissimu si bàsanu supra lu fattu c’arcuni pirsuni sunnu pirsuasi/cumminti dâ maiuri capacitati dî fìmmini d’accùdiri li figghi e accupàrisi dâ casa.
‘N tutti li sucitati canusciuti, maschili e fimminili sunnu difinuti prima di tuttu comu gèniri suciali bonu distinti, avennu qualitati e difetti. Lu gèniri biulòggicu (mascu o fìmmina) raramenti di sulu difinisci l'appartinenza ôn gèniri suciali.
‘N quantu l'ideoluggìa, arcuni formi di sissismu (‘n certi riliggiuni p’asempiu) liggittìmanu la viulenza di l’òmini supra li fìmmini, la discriminazzioni riguardu â scigghiuta dî studi e a l'assunzioni supra lu travagghiu, li diffirenzi di stipenniu pûn aguali/uguali travagghiu, l’attribbuzzioni dû travagghiu casalincu ê fîmmini, ma macari l’affidamentu dî figghi di prifirenza ê matri ‘n casu di divorziu.
A l'uppostu, l'antisissismu è l'idìa dû rifiutu dâ discriminazzioni tra i sessi. L'antisissismu susteni ca’asisti nu drittu ê diffirenzi ndividuali e si poni di l’addumannati supra la custruzzioni suciali d’ogni gèniri.
La discriminazzioni funnata supra lu sessu nun è ligali ‘n tantìssimi paisi, tuttavia tanti hannu liggi ca dùnanu dritti o privileggi maiuri a nu gèniri cchiuttostu c’a n’àutru.
San Cassianu
La dinuminazzioni San Cassianu si pò rifiriri a:
Vicente Blasco Ibáñez
Vicente Blasco Ibáñez (29 di jinnaru 1867 – 28 di jinnaru 1928), fu nu scritturi spagnolu.
Iraq
Paisi asiaticu. Cunfina cû l'Iran, lu Kuwait, lu Pakistan, la Giordania, la Turchia, la Siria e l'Arabbia Saudita.
La capitali e Bagdad. Autri cità mpurtanti: Bassora, Tikrit, Mossul.